Տաթև վանական համալիրի դարպասին կից կառուցվել է Սբ. Աստվածածին փոքր, բայց գեղեցիկ «բարձր դիտանոցը»: Եկեղեցին կառուցված է XI դարում: Այն երկհարկանի է` առաջին հարկը կամարապատ ու թաղածածկ, իսկ երկրորդը` գմբեթավոր և սյունասրահով եզերված: Շինված է սրբատաշ քարերից, իսկ ներքին կառուցվածքը առանց խորանների է: Եկեղեցու ստորին հարկը վերևից ավելի ընդարձակ է և ծառայել է որպես դամբարան: Նրա արևմտյան պատին կից պատրաստված է քարե սանդուղք` վերին հարկ բարձրանալու համար: